Lokomotivet Thomas og vennene hans

Lokomotivet Thomas og vennene hans (orig: Thomas & Friends) er en britisk animert TV-serie for barn som hadde premiere på ITV i 1984. Serien handler om et lite lokomotiv som heter Thomas og om andre lokomotiv på øya Sodor. Serien er basert på bokserien The Railway Series, som er skrevet av W.V. Awdry og hans sønn Christopher Awdry; den første boken ble utgitt i 1945 og den siste i 2011. I alt er det utgitt 42 bøker i serien

Det er også laget en helaftens spillefilm, som hadde premiere i 2000, samt en rekke spesialepisoder og spin-off-episoder.

Serien hadde premiere på NRK i 1986.

Animasjonsteknikk 
I 2008 introduserte produksjonsselskapet bak TV-serien dataanimasjon som en del av produksjonen.

Stemmer 
Frem til 2009 var det kun én fortellerstemme i TV-serien, og fortellerstemmen leste også replikkene til de ulike figurene. Fra 2009 gir ulike stemmeskuespillere stemme til figurene, samtidig som handlingen har en egen fortellerstemme.

Fortellerstemmen

Originalversjonen 
Det tidligere The Beatles-medlemmet Ringo Starr var fortellerstemmen i de to første sesongene (1984–1986). Fra sesong 3 (1991/1992) til og med sesong 16 (2012) leste Michael Angelis inn fortellerstemmen, og fra sesong 17 (2013) ble Mark Moraghan fortellerstemmen.

Den norske versjonen 
I den norske versjonen har følgende stemmeskuespillere lest inn fortellerstemmen:

 Trine Lossius Borg (sesong 1–2 (redubbet sesong 1–4))
 Gro Solemdal (sesong 3–5)
 Terje Strømdahl (sesong 6)
 Kalle Øby (sesong 8–17)
 Ane Barmen (fra sesong 18).

Filmer 
 2000: Thomas and the Magic Railroad
 2005: Thomas og vennene hans: Kaller alle lokomotiver!
 2008: Thomas og vennene hans: Den store oppdagelsen
 2009: Thomas og vennene hans: Dagens helt
 2010: Thomas og vennene hans: Redningsaksjon på Tåkeholmen
 2011: Thomas og vennene hans: Dieselenes dag
 2012: Thomas og vennene hans: Blåfjellsmysteriet
 2013: Thomas og vennene hans: Jernbanens konge
 2014: Thomas og vennene hans: En historie om mot
 2015: Thomas & Friends: The Adventure Begins
 2015: Thomas og vennene hans: Legenden om den forsvunne skatten på Sodor
 2016: Thomas & Friends: The Great Race
 2017: Thomas & Friends: Journey Beyond Sodor
 2018: Thomas og vennene hans: Stor verden! Store eventyr!
 2021: Thomas og vennene hans: Sodor-cupen
 2022: Thomas og vennene hans: Mysteriet på Utkikkstoppen

Referanser

Eksterne lenker 

  (engelsk)

 
Britiske animerte barneserier
Britiske TV-serier fra 1980-årene
TV-produksjoner på ITV